text: सेपक टकरा एक खेल है और एशियन गेम्स में दिल्ली के हरीश कुमार कांस्य पदक जीतने वाली टीम के सदस्य थे. दरअसल हरीश दिल्ली के मजनू का टीला में अपने पिता की दुकान पर चाय बेचते हैं. मेडल जीतने से पहले भी चाय बेचा करते थे और मेडल जीतने के बाद भी चाय बेचने की मजबूरी है. आप कह सकते हैं कि कुछ अच्छे पलों के अलावा ज्यादा बदला नहीं. नौकरी मिल गई होती तो शायद चाय न बेचनी पड़ती. बहरहाल इंडोनेशिया से लौटने के बाद हरीश अपने काम में जुट गए हैं और अपने पिता का हाथ बंटा रहे हैं. उनके घर की आजीविका इस चाय की दुकान पर टिकी है.